Diari Oficial de la Generalitat Valenciana


Sumari del DOGV 8537, del 29-04-2019 (2019/3504)

RESOLUCIÓ de 12 de març de 2019, de la Conselleria d'Hisenda i Model Econòmic, per la qual s'autoritza una generació de crèdits en la línia de subvenció S8302, «Subvencions indemnització a la Generalitat per la restitució de fons públics indegudament disposats», del capítol 4 del programa 134.10, Cooperació internacional al desenvolupament, de la Conselleria de Transparència, Responsabilitat Social, Participació i Cooperació, per import total de 59.000 euros. Expediente número 22.002/19-013.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8537

Data del DOGV
:   29-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/3504


Data del document
:   12-03-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 12 de març de 2019, de la Conselleria d'Hisenda i Model Econòmic, per la qual s'autoritza una generació de crèdits en la línia de subvenció S8302, «Subvencions indemnització a la Generalitat per la restitució de fons públics indegudament disposats», del capítol 4 del programa 134.10, Cooperació internacional al desenvolupament, de la Conselleria de Transparència, Responsabilitat Social, Participació i Cooperació, per import total de 59.000 euros. Expediente número 22.002/19-013. [2019/3504]  
  
La disposició addicional díhuit de la Llei 28/2018, de 28 de desembre, estableix que, durant 2019, en matèria de cooperació internacional al desenvolupament, els ingressos obtinguts de la recuperació d'actius, segons sentències judicials fermes que ordenen el reintegrament de fons públics indegudament disposats, quedaran afectes al pressupost de la conselleria competent en aquesta matèria, i seran destinats al compliment de finalitats de Cooperació Internacional al Desenvolupament.  
En l'annex de subvencions i transferències corrents del programa 134.10, figura la línia de subvenció S8302, «Subvencions indemnització a la Generalitat per la restitució de fons públics indegudament disposats», per import de 18.860 euros.  
Dictada la sentència 8/2015, de 12 de novembre, de 2015, en el procediment de reintegrament per dèficit comptable número C-192/2013, del Tribunal de Comptes, i mitjançant diligència d'ordenació de 8 de gener de 2019, s'ha ordenat transferència per import de 59.000 euros, des del Compte de Depòsits de Consignacions Judicials del Tribunal de Comptes al compte corresponent de la Generalitat.  
Per tot això, la Conselleria de Transparència, Responsabilitat Social, Participació i Cooperació proposa una generació de crèdit per import de 59.000 euros, en la línia S8302 del capítol 4 del programa 134.10, Cooperació internacional al desenvolupament, inclosa en el pressupost vigent amb aqueixa finalitat.  
A aquest efecte i en virtut del que es disposa en l'article 50.d de la Llei 1/2015 d'hisenda pública, sector públic instrumental i subvencions i dels articles 21 i 24 de la Llei 28/2018 de pressupostos de la Generalitat per a l'exercici 2019, la Conselleria d'Hisenda i Model Econòmic adopta la següent resolució:  
  
Primer  
S'autoritza un augment en el pressupost d'ingressos en l'aplicació 390.99 Altres ingressos, per import de 59.000 euros.  
  
Segon  
S'autoritza una generació de crèdits en el pressupost de despeses, en l'aplicació pressupostària 10.80.93.185.66.3 per import de 59.000 euros, per a incrementar, en l'annex de subvencions corrents del programa 134.10, la dotació de la línia S8302, que es detalla a continuació:  
  
  
Tercer  
Com a conseqüència de l'import generat, es modifiquen en la FP3 del programa 134.10 les dades relatives a l'aplicació d'ingrés 390.99, que queden establides en els termes següents:  
  
Codi Ing. Origen/ Destinació del finançament Cap Línia Import  
390.99 Altres ingressos   
 Restitució fons indegudament disposats en projectes de cooperació 4 S8302 77.860  
  
  
  
València, 12 de març de 2019.- El conseller d'Hisenda i Model Econòmic: Vicent Soler i Marco.